བསེ་མཁར་ཟླ་ལྔ་དང་བསེ་ཏོ་རི་ཉིན་ཤོག་ཁ་ལྔའི་རུས་མཛོད་བཞུགས་སོ༎
།།བསེ་མཁར་ཟླ་ལྔ་དང་བསེ་ཏོ་རི་ཉིན་ཤོག་ཁ་ལྔ་
ཞེས་པའི་རུས་མཛོད་བཞུགས་སོ། །

༄༅༎ཨོཾ་སྭ་སྟི། བླ་མ་འཇམ་པའི་དབྱངས་ལ་ཕྱག་འཚལ་ལོ། དེ་ཡང་བོད་མིའི་ ས་བྱུང་
བའི་རེ་སྐོང་གསེར་མོ་ལྗོངས་སུ་གནས་པའི། བསེ་གུ་རུ་རྒྱལ་མཚན་ཞེས་གྲགས་པའི་རུས་རིགས་འབྱུང་
ཁུངས་ཀྱི་ལོ་རྒྱུས་འབྲི་སྲོལ་ལ། ཁག་གསུམ་ཡོད་པའི་གཅིག་ནི། རུས་ཆེན་སྒོ་ཞེས་པ་ལ་བྱེ་བྲག་ཏུ་དྷུ་ཆེན་
རྒྱ་མོ་ཚོ་ཆེན་བཅོ་བརྒྱད་དུ་གྲགས་པའི་རིགས་ལ་ནི། མགར་ཀེ་འགོལ་གསུམ། ཤོལ་སྟག་འཕྱུང་གསུམ།
ཇི་འབུམ་བཞག་གསུམ། གཅེས་སེང་རམ་གསུམ། གསུང་གསེར་འབྲོང་གསུམ། ཕྱུག་པོ་བུ་གསུམ་སྟེ་
ཅོ་བརྒྱད་དུ་གྲགས་པའི་ནང་དུ། མགར་ཞེས་པའི་རུས་རིགས་བྱུང་བའི་ནང་དུ། མགར་ཆེན་ཡེ་ཤེས་
བཟང་པོ་དང་། མགར་སྟོང་བཙན་ཡུལ་བཟུང་ངམ་མགར་དམ་པ་ཞེས་གྲགས་པའི་སྐུ་མཆེད་གཉིས་བྱུང་
བའི་ཆུང་བ་སྟེ། བོད་རྒྱལ་སྲོང་བཙན་སྒམ་པོའི་ནང་བློན་མགར་དམ་པ་ནི། བོད་རྒྱལ་སྲོང་བཙན་སྒམ་
པོའི་བཀའ་ལྟར། རྒྱ་རྗེ་གཉིས་པ་རྒྱལ་པོ་སེངྒེ་བཙན་པོའི་སྲས་མོ་རྒྱ་བཟའ་ཀོང་ཇོ་ནི། བོད་རྒྱལ་སྲོང་
བཙན་སྒམ་པོའི་བཙུན་མོར་གདན་དྲངས་ཏེ་ཡར་ཕེབས་སྐབས་སུ། ལམ་བར་དུ་ཀོང་ཇོ་དང་མགར་གཉིས་
ཀྱིས་ལུས་འབྲེལ་བྱས་པས། ལམ་དུ་ཀོང་ཇོ་ལ་བུ་ཞིག་འཁྲུངས་པས། ཁོང་རྣམ་གཉིས་ཀྱིས་བོད་ཀྱི་རྒྱལ་
པོ་ཆེན་པོས་ཤེས་པར་དོགས་ནས། བུ་ཆུང་བསེ་ཡི་སྒམ་ཞིག་གི་ནང་དུ་བཞག་སྟེང་དུ་རྒྱལ་མཚན་ཞིག་
བཙུགས་ནས་རྨ་ཆུར་བསྐུར་བས། རྨ་ཆུའི་རབ་ཁ་ཞིག་ནས་མི་རུས་ཁྱུང་རུ་དཀར་པོའི་གདུང་རྒྱུད་ནས་
བྱུང་བའི་ཤེལ་མིག་གོའུ་མཐོང་ཟེར་བའི་རྒན་པོ་ཞིག་དང་། འོད་བཟའ་བདེ་སྐྱིད་ཟེར་བའི་རྒན་མོ་ཞིག་སྟེ་
གཉིས་ཀྱིས་རྙེད་པས། ས་དེའི་མིང་ལ་བཀྲ་ཤིས་བུ་རྙེད་ཐང་དང་། བུ་ཆུང་དེའི་མིང་ལ་བསེ་རྒྱལ་མཚན་
ཞེས་གྲགས་ཅེས་དང་། ཡང་འབྲི་སྲོལ་ཞིག་ལ། སྔར་ལྷ་མིའི་བར་གྱི་དམུ་ཐག་ཡོད་དུས། ལྷ་ཞིག་མི་
ཉག་བཞག་བཀྲ་ལྷ་རྩེ་ཞེས་པའི་སར་དམུ་ཐག་ལས་བབས་པས། ལྷ་དེའི་མི་རྒྱུད་རིམ་པར་བྱུང་བས། དྷུ་
ཆེན་རྒྱལ་མོ་ཚོ་ཆེན་བཅོ་བརྒྱད་ཅེས་གྲགས་པའི་ནང་དུ། མགར་ཞེས་པའི་རུས་ལས། མགར་དམ་པ་སྐུ་
མཆེད་གཉིས་བྱུང་བའི་ཆུང་བ་བློན་པོ་མགར་དམ་པས་རྒྱ་བཟའ་བོད་དུ་གདན་འདྲེན་སྐབས་ལམ་དུ་ཀོང་ཇོར་
ལུས་འབྲེལ་བྱས་ནས། ལམ་བར་དུ་བུ་ཞིག་ཀོང་ཇོ་ལ་འཁྲུངས་པས། བུ་བསེ་ཡི་སྒྲོམ་བུ་ཞིག་དུ་བཞག་
ནས་སྟེང་དུ་རྒྱལ་མཚན་ཞིག་བཙུགས་ནས་རྨ་ཆུར་བསྐུར་བས། རྨ་ཆུའི་རབ་ཁའི་ལྷོ་ཕྱོགས་ཀྱི་ས་བྲག་
དཀར་བཀྲ་ ཤིས་ བུ་ རྙེད་ ཐང་ ཞེས་ པའི་ སར་ སྒྲོམ་སྟེང་ དུ་ རྒྱལ་ མཚན་ བཙུགས་ པ་ ཞིག་རྙེད་པའི་ནང་དུ།
ལྷའི་སྲས་འདྲ་བ་ཞིག་ཡོད་པས་མིང་ལ་བསེ་རྒྱལ་མཚན་ཞེས་གྲགས་ཞེས་དང་། དེ་ཡང་ལོ་རྒྱུས་འབྲི་སྲོལ་
-
327

༄༅༎རེབ་ཀོང་རུས་མཛོད་ལྟ་བ་མཁའ་ཁྱབ་ཕྱོགས་བྲལ། |]

མང་པོ་ཡོད་རུང་། འབྲི་སྲོལ་འདི་ནི་རེ་སྐོང་རུས་མཛོད་དང་། རོང་བོ་ནང་སོ་དང་བེ་ཧུ་བཅུ་གཉིས་ཀྱི་
དཔོན་རབས་གདུང་རྒྱུད་ཀྱི་རུས་མཛོད་ལྟ་བ་མཁའ་ཁྱབ་ཕྱོགས་བྲལ་ཞེས་པའི་ནང་གི་བསེ་བེ་ཧུའི་རུས་མཛོད་
ལྟར་བྲིས་པ་ཡིན་ནོ། །
དེ་ཡང་བསེ་གུ་རུ་རྒྱལ་མཚན་ཞེས་གྲགས་པའི་རུས་ནི། གནམ་གྱི་མཐོངས་ནས་ལྷའི་དམུ་ཐག་མི་
ཡུལ་དུ་བབས་པས། གདུང་རྒྱུད་ལས་བྱུང་བའི་མགར་ཚེ་ནམ་ཚ་འབྲུག དེ་ཉིད་ཀྱི་གདུང་ལས་རིམ་པར་
བྱུང་བའི་མགར་བླ་མ་མཁྱེན་ཆེན་པོ། དེ་ཉིད་ཀྱི་གདུང་རྒྱུད་ལས་བྱུང་བའི་མགར་སྟོང་མེས་ཁྲི་ཆགས།
དེ་ཉིད་ཀྱི་སྲས་མགར་སྟོང་བཙན་དམ་པའི་ཆོས་རྒྱལ་སྲོང་བཙན་སྒམ་པོའི་ནང་བློན་ཆེན་པོའི་གོ་གནས་བཟུང་
ནས། བོད་ཆེན་པོའི་རྒྱལ་ཁམས་འདིར་ལུགས་གཉིས་ཀྱི་མཛད་ པས་ རྗེའི་ ཞབས་ ཏོག་ དང་། བོད་
འབངསརྣམས་ལ་བཀའ་དྲིན་ཤིན་ཏུ་ཆེ། དེ་ནས་འཇམ་པའི་དབྱངས་ཀྱི་རྣམ་སྤྲུལ་བློན་པོ་མགར་གྱིས་
འཕགས་མཆོག་སྤྱན་རས་གཟིགས་ཀྱི་རྣམ་སྤྲུལ་དུ་གྲགས་པའི་སྲོང་བཙན་སྒམ་པོའི་ནང་བློན་མཛད་སྐབས།
བོད་རྒྱལ་སྲོང་བཙན་སྒམ་པོའི་བཀའ་ལུང་ལྟར། ནུབ་ཕྱོགས་སུ་ཕེབས་ཏེ་བལ་བོའི་རྒྱལ་པོ་དེ་བ་ལྷ་ཞེས་
པའི་སྲས་མོ་ལྷ་གཅིག་ཁྲི་བཙུན་བྱ་བ་དེ་ཉིད་སྤྱན་དྲངས་ནས། མོའི་རྫོངས་སྐལ་ལ་སངས་རྒྱས་དགུང་ལོ་
བརྒྱད་པའི་སྐུ་ཚད་ཅན་རྒྱལ་བ་ཉིད་ཀྱིས་རབ་གནས་མཛད་པ་ཉིད་དང་། སངས་རྒྱས་འོད་སྲུངས་ཀྱིས་
རབ་གནས་མཛད་པའི་བྱམས་པ་ཆོས་འཁོར་དང་། ཙན་དན་གྱི་སྒྲོལ་མ་རང་བྱུང་། ནོར་བུ་རཏྣ་དེ་ཝ།
སྟག་ཤ་དེ་ཝ། བཻ་ཌཱུརྱའི་ལྷུང་བཟེད་སོགས། རིན་པོ་ཆེའི་བང་མཛོད་བདུན་གྱིས་ཐོག་དྲངས་པའི་མཁོ་
དགུའི་ཡོ་བྱད་ རྣམས་ གདན་ དྲངས་ནས། བོད་ཀྱི་སྤྲུལ་བའི་ རྒྱལ་པོ་སྲོང་ བཙན་ སྒམ་ པོ་ ལ་ ཕུལ་ པས།
རྒྱལ་པོ་ཐུགས་ཤིན་ཏུ་དགྱེས་པའི་ངང་ནས། བློན་པོ་མགར་ལ་བཀའ་ཕབ་དོན། རྒྱ་ཡུལ་གྲོང་ཁྱེར་བཀྲ་
ཤིས་ཁྲི་སྒོ་ན་རྒྱ་ཀོང་རྩེ་འཕྲུལ་ཆུང་བྱ་བ་ཡོད་པས། སྟོབས་ཀྱི་འཁོར་ལོས་ས་ལ་རང་དབང་དུ་སྤྱོད་པའི་མི་
བྲེ་སྒོར་ཕེབས་སྐབས། རྒྱ་རྗེའི་
རྗེ་དེ་ཉིད་ལ། མི་ལས་ཁྱད་པར་དུ་འཕགས་པའི་ལྷ་ཅིག་ཀོང་ཇོ་བྱ་བ་ཞིག་ཡོད་པ་དེ་གདན་དྲོངས་ཤིག་ཅེས་
བཀའ་བསྩལ་བས། བློན་པོ་མགར་ཀོང་ཇོ་སློང་བར་རྒྱ་རྗེ་ཕོ་བྲང་
ཕོ་བྲང་གི་མཁར་སྒོ་བཞི་ན། གླིང་བཞིའི་རྒྱལ་ཁག་ཆེན་པོ་བཞིའི་བློན་པོ་བཞི་ཀོང་ཇོ་སློང་བར་ཡོང་ཡོད་
པའིལོ་རྒྱུས་གཞན་དུ་གསལ་བས་འདིར་མི་གླེང་བས། བོད་བློན་རྣམས་མཁར་གྱི་བྱང་ཤར་མཚམས་སུ་
བསྡད་ནས། ཉིན་ཞིག་རྒྱ་རྗེ་འཁོར་བཅས་ཕྱི་རོལ་དུ་བྱོན་པས། བློན་པོ་མགར་གྱིས་རིན་པོ་ཆེ་སོགས་
འབུལ་རྟེན་རྣམས་ཕུལ་ཏེ། ཞུ་བའི་ལོ་རྒྱུས་རྣམས་ཞུས་ཀྱང་། རྒྱ་རྗེ་འཁོར་བཅས་ཀྱིས་ཁྲེལ་དགོད་ཅིག་
མཛད་ནས། ཁྱེད་བོད་ཀྱི་རྒྱལ་པོས་ངའི་སྟོབས་དང་མངའ་ཐང་གི་ ད་མི་ཕེར་ཏེ། འོན་ཀྱང་ཁྱེད་
བློན་རྣམས་ས་ཐག་རིང་པོ་ནས་ཕེབས་འདུག་པས། ད་ལན་ཕྱིར་ལོག་ལ་ཁྱོད་རང་གི་རྒྱལ་པོ་དེ་ལ་དགེ་བ་
བཅུ་དང་ལྡན་པའི་རྒྱལ་ཁྲིམས་འཆའ་ཨེ་ནུས་དྲིས་ལ་ཤོག་དང་། དེ་ནུས་ན་བུ་མོ་སྟེར། མི་ནུས་ན་མི་སྟེར་
གསུངས་པས། བློན་པོ་མགར་ལ་སྔོན་རྒྱལ་པོས་རྒྱ་ནག་རྒྱལ་པོ་ལ་འཕྲིན་གསུམ་བསྐུར་བ་དེ་རེ་རེ་བྱིན་ཏེ།
ཁྱོད་ཀྱི་གསུང་དེའི་ལན་དུ། ངེད་བོད་ཀྱི་རྒྱལ་པོས་འདི་བསྐུར་བ་ལགས་ཟེར་ནས། རྒྱ་ནག་རྒྱལ་པོའི་
328

བསེ་མཁར་ཟླ་ལྔ་དང་བསེ་ཏོ་རི་ཉིན་ཤོག་ཁ་ལྔའི་རུས་མཛོད་བཞུགས་སོ། ༎

གསུང་རེ་རེ་ལ་མཐིང་ཤོག་ལ་གསེར་གྱིས་བྲིས་པ་རེ་རེ་ཕུལ་བས། རྒྱལ་པོས་དེ་རེ་རེ་ཁ་ཕྱེས་ནས་གཟིགས་
པས། རྒྱ་ནག་གི་ཡི་གེ་འདུག་སྟེ། རྒྱལ་པོས་འཕྲིན་ལན་རེར་གཟིགས་པས། རྒྱལ་པོ་ཤིན་ཏུ་སྐྲག་ཀྱང་
མི་སྐྲག་པར་མཛད་ནས། ཁྱོད་ཀྱི་རྒྱལ་པོ་དེ་ཁ་ཚོད་ཤིན་ཏུ་ཆེ་བར་འདུག་ཟེར་རུང་། རྒྱལ་པོ་དེའི་ཐུགས་
ལ་ངའི་ བུ་ མོ་ འདོད་ མཁན་ མང་ ཡང་། ཕུགས་ སུ་ བོད་ ཀྱི་ རྒྱལ་ པོ་ ལ་ སྟེཪ་ དགོས་ པ་འདྲ་ བསམ་ཞིང་།
ཐུགས་མ་བདེ་བར་ཕོ་བྲང་དུ་བྱོན་ནོ།།དེ་ནས་ཡབ་རྒྱལ་པོ་དང་། ཡུམ་བཙུན་མོ། སྲས་རྒྱལ་བུ། ལྷ་
ཅིག་རྣམས་ཀྱི་འདོད་པ་སོ་སོར་ཡིན་པས་གྲོས་ཁ་གཅིག་དུ་མ་བབས་པ་དང་། བོད་ལ་དགའ་མཁན་གཅིག་
ཀྱང་མ་བྱུང་ངོ། ། དེར་རྒྱལ་པོས་གསུངས་ནས། ཁྱེད་གཉེ་བོ་རྣམས་ལ་ཉེ་རིང་མེད་པས། རིག་པ་གང་རྣོ་
བ་ལ་སྟེར་བས། རིག་པ་འགྲན་ཟེར་རོ༎ དེ་ནས་རྒྱལ་ཁག་ལྔའི་བློན་པོ་རྣམས་རིག་པ་ཐེངས་དྲུག་ལ་འགྲན་
ཡང་། བློན་པོ་མགར་ལ་འགྲན་མ་ནུས་པས། བོད་ཀྱིས་ལྷ་ཞིག་ཞུའོ་ཞེས་བྱས་པས། རྒྱལ་པོའི་ཞལ་
ནས་ད་ནི་ཞག་གསུམ་གྱི་ཉིན་ཤར་སྒོའི་ཐང་ལ། བུ་མོ་མཚར་སྡུག་དང་ལྡན་པ་སུམ་བརྒྱ་རྒྱན་གྱིས་བརྒྱན་
ནས་གྲལ་བྱེད་པ་ཡིན། དེའི་ཁྲོད་དུ་ལྷ་ཅིག་འཇོག་པ་ཡིན་པས། དེ་ངོ་སུས་ཤེས་པ་ལ་བསྐུར་བ་ཡིན་
གསུངས་སོ།།དེ་ནས་བློན་པོ་མགར་གྱིས་གནས་མོ་དེ་དང་ལུས་འབྲེལ་ཞིང་མཐུན་པར་བྱས་ནས།
ཟས་ཆུང་
གིས་མགོ་བསྐོར་ཏེ་དགའ་བའི་གཏམ་སྨྲས་ནས། ངེད་བོད་ཀྱི་བློན་པོ་རྣམས་ཀྱིས་རྒྱ་ནག་དུ་སླེབས་ནས་ལོ་
གཅིག་འགྲོ་བ་ལ། རིག་པ་དེ་ངེད་རྣོ། ལྷ་ཅིག་འདི་ངེད་ཀྱིས་ཐོབ་པ་ལ་བརྙས་པ་བྱས་ནས་མ་བྱིན ལྷ་
ཅིག་འཕྲུལ་གྱི་ཀོང་ཇོ་འདི་མ་མཐོང་བ་ལ་སྒྲ་ཆེ་བ་གཡུ་འབྲུག་སྔོན་མོ་དང་འདྲ་བ་ཅིག་འདུག་པས། ལྷ་ཅིག་
དེ་དང་ཁྱོད་གཉིས་ནི་ཤིན་ ཏུ་མཐུན་པོ་ཡིན་པས། ཁྱོད་ཀྱིས་བདག་ལ་ཅི་འདྲ་བྱས་ནས་ལེགས་པར་སྟོན་
དགོས། དེ་ནི་ཤིན་ཏུ་གལ་ཆེ་བར་ཡོད་དོ།།ད་ཞག་གསུམ་གྱི་ཉིན་མོར་ལྷ་ཅིག་ཀོང་ཇོ་བུ་མོ་སུམ་བརྒྱའི་ནང་
དུ་གྲལ་བསྒྲིགས་ནས། ཤར་སྒོའི་ཐང་ལ་འཇོག་པས་དེ་སུས་ཐོབ་པ་ལ་སྟེར་བ་ཡིན་གསུངས་ཏེ། བློན་པོ་
གལ་ཏེ་
གཞན་པ་རྣམས་དབང་ཆེ་བས་སྔོན་ལ་ཁོང་ཚོས་གདམ་དུ་འོང་། ངེད་ཀྱིས་ཐོབ་པར་དཀའ།
ཁོང་ཚོས་ངོ་མ་ཤེས་པར་འདུག་ནས། ངེད་ཀྱིས་ངོ་ཤེས་ནའང་། བརྙས་པ་བྱས་ཏེ་མི་བསྐུར་པ་ལས་ཆེ།
གཞན་ཡང་ལས་ཀྱི་དབང་གིས་ཐོབ་ཀྱང་། ཅི་འདྲ་ཞིག་ཡོད་པ་མ་ཤེས་པས། ཁྱོད་ཀྱིས་ལེགས་པར་སྟོན་
དགོས། ངས་ཁྱོད་རང་གི་ཁྱོ་བྱས་ལ་འདིར་སྡོད་པ་ཡིན། ལྷ་གཅིག་བློན་པོ་གཞན་རྣམས་ལ་བསྐུར་པས་
ཆོག་བྱས་ནས། གསེར་ཕྱེ་བྲེ་གང་བོ་དེ་བརྔན་པ་ལ་བྱིན་ནོ༎ དེར་གནས་མོ་ན་རེ། ཁྱོད་བོད་བློན་རྣམས་
བདེན། རྒྱལ་པོ་ལ་ཉེ་རིང་ཆེ། རྒྱལ་པོ་གཅིག་པོ་མིན་ཏེ། ཁྱེད་བོད་ལ་དགའ་བ་མི་གཅིག་ཀྱང་མི་
འདུག་པས། བོད་མི་ཡི་དྭགས་ཀྱི་རྒྱལ་ཁམས་ཡིན་ཟེར་གྱི་འདུག ལྷ་ཅིག་འདི་བློན་པོ་གཞན་རྣམས་ཀྱིས་
ཐོབ་ཏུ་རེ་འདུག་ཅིང་། ཁོང་ཚོ་རི་ པ་ལན་གཅིག་རྣོ་ཡང་སྟེར་བར་འདུག ལྷ་གཅིག་འཕྲུལ་གྱི་ཀོང་ཇོ་
འདི། ངའི་དཔོན་མོ་ཡིན་པས་རྒྱུས་ང་ལ་ཆེ་སྟེ། རྒྱ་ནག་འདི་རྩིས་ལ་མཁས་པས། རྩིས་ཀྱིས་ངོ་ཤེས་ན།
ང་གསོད་འོང་བས་ངས་བཤད་མི་ནུས་ཟེར་རོ། ། དེར་བློན་པོ་མགར་གྱིས། རྒྱ་ནག་རྩིས་ལ་མཁས་ཀྱང་དེ་མི་
ཤེས་པའི་ཐབས་བདག་ལ་ཡོད་ཟེར་ནས། ཁྱིམ་གྱི་སྒོ་བསྡམས། ནང་དུ་སྒྱེད་པུ་ཆེན་པོ་གསུམ་བཙུགས།
-329

༄༅། ༎ རེབ་ཀོང་རུས་མཛོད་ལྟ་བ་མཁའ་ཁྱབ་ཕྱོགས་བྲལ།

དེའི་སྟེང་དུ་ཟངས་པ་ཆེན་པོ་ཁྲོ་ལྕགས་ལས་གྲུབ་པ་ཞིག་ཆུའི་བཀང་ནས་བཞག ཆུའི་སྟེང་དུ་བྱ་སྣ་ཚོགས་
ཀྱི་སྤུ་གཏོར། ཕུབ་དམར་པོ་ཞིག་གིས་ཟངས་ཁ་བཅད། དེའི་སྟེང་དུ་གནས་མོ་རྒྱ་མོ་དེ་བཞུགས་སུ་
གསོལ། གནས་མོ་དེའི་མགོ་ལ་རྫ་མ་ཞིག་བསྐོན། རྫ་མའི་སྟེང་དྲ་བས་གཡོགས། རྫ་མ་ལ་བུག་པ་ཕུག
བུག་པ་དང་དྲ་མིག་གི་ནང་དུ་ཟངས་དུང་བཙུགས་ནས། དེ་ནས་ཚུར་བདག་ལ་བཤད་ན། རྩིས་ཀྱིས་
ངེས་ཟིན་ཀྱང་ཁོ་ཚོ་ཡིད་མི་ཆེས་པས། ཁྱོད་ཀྱིས་ང་ལ་ལེགས་པར་ཤོད་ཅིག་ཅེས་གསུངས་པས། དེ་ནས་
རྒྱ་མོ་གནས་མོ་དེ་ཉིད་ཀྱིས། བློན་པོ་ཆེན་པོ་ལེགས་པར་ཡིད་ལ་ཟུངས་ཤིག ལྷ་ཅིག་འཕྲུལ་གྱི་ཀོང་ཇོ་
དེ། །བུ་མོ་གཞན་ལས་ཆེ་རྒྱུ་མེད༎ སྐྱེ་གཟུགས་གཞན་ལས་ལེགས་རྒྱུ་མེད། ། རྒྱན་གོས་གཞན་ལས་མཛེས་རྒྱུ་
མེད། །ལྷ་ཅིག་དེ་ཡི་ཁྱད་ཆོས་ནི༎ སྐུ་མདོག་སྔོ་ལ་དམར་བའི་མདངས་ཆགས་པ་ཞིག་ཡིན་པ། ཞལ་ནས་
ཨུཏྤལ་སྔོན་པོའི་དྲི་བྲོ་བ། ལུས་དྲི་ཞིམ་པས་གཡུའི་སྦྲང་མ་གཅིག་འཁོར་གྱི་ཡོད་པ། མཁུར་ཚོས་གཡས་
པའི་སྟེང་ན་ཆོ་ལོ་རིས། གཡོན་པའི་སྟེང་ན་པདྨ་རིས། དཔྲལ་བའི་དཀྱིལ་ན་སིནྡྷུ་རིའི་ཐིག་ལེའི་སྟེང་ན།
ཨཱརྱ་ཏཱ་ར་ནས་འབྲུ་ཙམ་ཞིག་འདུག སོ་ལ་སོ་ཞོ་ཡོད། ཨོག་མ་ལ་ཨོག་ཞོ་ཡོད། ལྷ་ཅིག་འཕྲུལ་གྱི་ཀོང་
ཇོ་དེ། བུ་མོ་སུམ་བརྒྱ་བསྒྲིགས་པའི་ཐ་མར་ཡང་མི་འོང་། དཀྱིལ་དུ་ཡང་མི་སྡོད། གཡོན་གྲལ་ནས་
བསྒྲིགས་པའི་དྲུག་གི་གོང་དུ་བཞུགས། ལྷ་ཅིག་དེ་ཉིད་ཀྱི་ལུས་དང་གོས་ལ་གྱ་བསྲུང་སྟེ། ལུས་དང་གོས་
ལ་རེག་ས་མེད་པས། མདའ་གསར་བ་ཞིག་ལ་དར་ལེ་བརྒན་ཁ་གང་ཐོགས་ལ། ལྷ་ཅིག་གི་རྩར་སླེབས་པ་
དང་། མོའི་དར་གོས་ཤམ་བུ་ལྔ་བརྩེགས་པའི་སྟེང་ན་དྲི་མ་ལྕམ་མེ་བ་ཞིག་གོན་ཡོད་པས། དེའི་གོང་བ་
ནས་མདའི་ལྟོང་གིས་བཟུང་ལ་འཐེན་ཅིག་ཟེར་རོ། ། དེ་ནས་བློན་པོ་ཆེན་པོ་མགར་སྟོང་བཙན་གྱིས་ཆས་དེ་
རྣམས་ལེགས་པར་བསྒྲིགས་པ་དང་། གནས་མོའི་བཤད་པའི་ཚིག་དེ་རྣམས་ཡིད་ལ་དམ་པར་བཟུང་ནས།
ལུས་སེམས་དགའ་བདེས་ཁྱབ་པར་གྱུར་ཏེ། ངེད་བོད་བློན་རྣམས་སྔོན་ཆད་ཀྱང་མགོ་ཐོན། ད་རུང་མགོ་
ཐོན་ཞིག་དགོས་སོ། །ངེད་ཚོ་རྒྱ་ནག་དུ་ཚོང་ལ་འོངས་པ་ཡང་མིན། གཉེན་བཤེས་སྐྱོང་དུ་འོང་པ་ཡང་མིན་
ནོ༎ ལྷ་ཅིག་འདི་སྤྱན་དྲོངས་ན། ངེད་རྣམས་མགོ་ཐོན་པ་ཡིན་པས། བརྟག་པ་ལེགས་པོ་བྱེད་དགོས་སོ། །
ད་ནི་ཞག་གསུམ་གྱི་ཉིན་ཤར་སྒོའི་ཐང་དུ་བུ་མོ་སུམ་བརྒྱའི་དཀྱིལ་ནས། སུས་ངོ་ཤེས་པ་དེ་ལ་སྟེར་བར་ཐག་
ཆོད་འདུག་པས། སྤྱང་གླེན་མ་ནོར་བ་བྱེད་དགོས་ཟེར་རོ༎དེ་ནས་ཞག་གསུམ་གྱི་ཉིན་པར་བུ་མོ་རྒྱན་གྱིས་
བརྒྱན་པ་སུམ་བརྒྱ་ཤར་སྒོའི་ཐང་དུ་བསྒྲིགས་སོ ༎ རྒྱ་ནག་གི་མི་ཐམས་ཅད་ལྟད་མོ་ལ་འཚོགས། དེར་རྒྱལ་
པོའི་གསུངས་ལས། ཕྱོགས་སོ་སོ་ནས་འོང་བའི་བློན་པོ་རྣམས་སྔར་གྱི་གོ་རིམ་བཞིན་བདོམས་ཤིག་གསུང་
ངོ་ ༎ དེ་ནས་སྔོན་གྱི་གོ་རིམ་ལྟར་རྒྱལ་ཁག་རེ་རེ་ནས་བུ་མོ་མཛེས་མ་གཉིས་རེ་ཁྲིད་ནས་འུར་སྒྲ་དང་བསོ་སྒྲ་
འདེབས་ཀྱིན་སོང་ངོ༌། ། དེར་བློན་པོ་མགར་གྱིས་བལྟས་པས། དེ་རྣམས་ཐམས་ཅད་མིན་པར་ཤེས་ཏེ།
སེམས་རབ་ཏུ་དགའ་ནས་
པ་དམུལ་ཤོར་རོ། ། དེར་བློན་པོ་མགར་གྱིས་མདའ་དེ་ལག་ཏུ་ཁྱེར། བློན་པོ་
རྣམས་ཁྲིད་དེ། གཡོན་གྲལ་དུ་གཏད་ཕྱིན་ནས། གྲལ་གྱི་མཐའ་མའི་བུ་མོ་དེ་ལ། བློན་པོ་མགར་གྱིས་
གསུང་དོན། དང་པོའི་མཐའ་ན་འདུག་པ་ནི།།བཤན་པ་ཞིག་གི་བུ་མོ་འདྲ ། ལག་པ་འདི་ཡི་དམར་ལུགས་
330

བསེ་མཁར་ཟླ་ལྔ་དང་བསེ་ཏོ་རི་ཉིན་ཤོག་ཁ་ལྔའི་རུས་མཛོད་བཞུགས་སོ༎
སམ། ། དེ་ཡི་གོང་ན་འདུག་པ་དེ།༎རྫ་མཁན་ཞིག་གི་བུ་མོ་འདྲ༎ ལག་པའི་སེར་ཁ་མང་ལུགས་སམ། དེ་ཡི་གོང་
ན་འདུག་པ་དེ། ། ཤིང་མ